>>>Szécsi Pál>>>Gedeon bácsi>>>Lyric L*JO

Fodrász üzlet, pletyka, hangos női csacsogás
Tartós hullám, tupír, hajfestésre várakozás
Elvarázsolt meseország az egész
Meseország királya egy őszes úr, kit mindenki becéz
Gedeon bácsi, a nők bálványa
Őt minden hölgyvendég úgy imádja
Minden asszony keresi a kegyét
Gedeon bácsi, a női fodrász
Nagy művész ő, a fő hajszobrász
Megszépíti a páciens fejét
Nem tudom, hogy amit mondok, végül hiszik-e
Házibort visz néki minden héten Gizike
Salgovácné túrósbuktát sütöget
Ezzel akar kedveskedni a mesternek ő egy keveset
Gedeon bácsi, a nők bálványa
Őt minden hölgyvendég úgy imádja
Minden asszony keresi a kegyét
Gedeon bácsi, a női fodrász
Nagy művész ő, a fő hajszobrász
Megszépíti a páciens fejét
Összevesznek érte naponta a csacsi nők
Kényes dámák nyomban afrikai emberevők
Tejben-vajban fürdetik az öreget
Meseország királya egy őszes úr, kit mindenki szeret
Gedeon bácsi, a nők bálványa
De otthon őt is az asszony várja
S ettől szinte elveszti a fejét
Gedeon bácsi egy sámlin reszket
És csendben átkozza azt a percet
Amikor megismerte a nejét

Gedeon bacsi - Szecsi Pal